দিল্লি কাণ্ডে এবার নাম জড়ালো বাংলার তিন জেলবন্দীর

ওয়েবডেস্ক- দিল্লি (Delhi) বিস্ফোরণে বাদুড়িয়া (Baduria) যোগ! তানিয়া পারভীনের (Tania Parveen) নাম জুড়ল দিল্লি বিস্ফোরণের সঙ্গে। তানিয়া পারভিন এখন জেলে কিন্তু তারপরেও তার যোগ এই বিস্ফোরণকাণ্ডে। দিল্লি বিস্ফোরণ কাণ্ডে পশ্চিমবঙ্গের তিন জেলবন্দীর নাম জড়িয়েছে। তাদের মধ্যে অন্যতম নাম বাদুড়িয়ার তানিয়া পারভিন।

এই তানিয়া পারভীন ২০২০ সালের আগস্ট মাসে কেন্দ্রীয় গোয়েন্দা সংস্থার হাতে ধরা পড়েছিল। সেই সময় তার কাছ থেকে একাধিক সিম, একাধিক মোবাইল, একাধিক হোয়াটসঅ্যাপ এবং অনলাইন মারফত বিভিন্ন জঙ্গি সংগঠনের সঙ্গে সরাসরি যোগাযোগ এবং ভারতের বিভিন্ন তথ্য আদান-প্রদানের হদিশ পেয়েছিল গোয়েন্দা সংস্থা । সেই অভিযোগে এখনও তানিয়া পারভিন জেলে বিচারাধীন অবস্থায় আছে।

দিল্লির বিস্ফোরণ কাণ্ডে পর গোয়েন্দা সংস্থা তদন্তে নেমে আবার তানিয়া পারভীনের নাম পেল।

সাংবাদিককের কথায়, বাদুড়িয়ার মলয়াপুরে তানিয়া পারভীনের বাড়িতে যখন এলাম তখন তার বাড়ির গেট বন্ধ এলাকার শুনশান। বহু ডাকাডাকির পর তানিয়া পারভীনের বাবা আলামিন মন্ডল গেট খুলে বেরোলেন। তানিয়া পারভিন সম্বন্ধে প্রশ্ন শুনেই তড়িঘড়ি গেট বন্ধ করে বাড়ির ভিতরে গা ঢাকা দিলেন। কোন প্রশ্নের উত্তর তিনি দিলেন না।

আরও পড়ুন- দিল্লি কাণ্ডে নদিয়ার যোগ, জেলেই বসেই ভারত বিরোধী কার্যকলাপ

উল্লেখ্য, দিল্লি বিস্ফোরণ কাণ্ডে ক্রমশই বাংলা যোগ ঘনীভূত হচ্ছে। একাধিক নাম আসছে সামনে। নদিয়া, কোচবিহার, মুর্শিদাবাদের নাম জড়িয়েছে। এবার বসিরহাটের বাদুড়িয়ার নাম সামনে এল। ২০২০ সালেই বাদুড়িয়ার এই তানিয়া পারভীনকে নিয়েই তোলপাড় হয় রাজ্য রাজনীতি। তানিয়া এখন জেলে। তবে কী এরা জেল থেকেই বসেই সমস্ত কর্মকাণ্ড চালাচ্ছে? একাধিক তথ্য খুঁজে সব কিছুই মেলানোর চেষ্টা করছেন তদন্তকারীর আধিকারিকেরা।

দেখুন আরও খবর-